Source: https://peyoaed.gr/7-10-2011-%CE%B4%CE%B5%CE%BB%CF%84%CE%B9%CE%BF-%CF%84%CF%85%CF%80%CE%BF%CF%85-%CE%B3%CE%B9%CE%B1-%CF%84%CE%B7%CE%BD-%CE%B1%CE%BD%CE%B1%CE%BA%CE%BF%CE%B9%CE%BD%CF%89%CF%83%CE%B7-%CF%84%CE%B7%CF%83/
Timestamp: 2020-08-05 16:12:36+00:00
Document Index: 7643149

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n']

7/10/2011 – ΔΕΛΤΙΟ ΤΥΠΟΥ ΓΙΑ ΤΗΝ ΑΝΑΚΟΙΝΩΣΗ ΤΗΣ ΔΙΟΙΚΗΣΗΣ – peyoaed
7/10/2011 – ΔΕΛΤΙΟ ΤΥΠΟΥ ΓΙΑ ΤΗΝ ΑΝΑΚΟΙΝΩΣΗ ΤΗΣ ΔΙΟΙΚΗΣΗΣ
Από το Δ.Σ. της Π.Ε.Υ. ΟΑΕΔ
Όσον αφορά στην ανακοίνωση που εξέδωσε ο Διοικητής του ΟΑΕΔ με αφορμή την έναρξη των κινητοποιήσεων από την Πανελλήνια Ένωση Υπαλλήλων ΟΑΕΔ , επισημαίνουμε τα εξής:
1) Δεν κατανοούμε την άποψη του Διοικητή περί «ομάδας συνδικαλιστών» και τονίζουμε ότι οι αποφάσεις για τη μορφή των κινητοποιήσεων ελήφθησαν ομόφωνα από τη Γενική μας Συνέλευση, υλοποιούνται ομόφωνα από το Δ.Σ., στα πλαίσια μάλιστα των παραινέσεων της ΑΔΕΔΥ, κάτι που προφανώς γνωρίζει ο Διοικητής του ΟΑΕΔ, αλλά επιλέγει να αναφερθεί σε «ομάδες». Του γνωρίζουμε, λοιπόν, ότι οι εργαζόμενοι στον ΟΑΕΔ είναι ενωμένοι όσο ποτέ, προκειμένου να αντιμετωπίσουν εφεδρείες, συγχωνεύσεις και λαϊκισμούς.
2) Δυστυχώς, η όψιμη ευαισθησία που επιδεικνύει για τους ανέργους ο Διοικητής του ΟΑΕΔ με δηλώσεις, οι οποίες συνδέουν τη μη καταβολή επιδόματος ανεργίας με κινητοποιήσεις πληττόμενων υπαλλήλων που επιθυμούν να προασπίσουν τα εναπομείναντα εργασιακά τους κεκτημένα μοιάζει υποκριτική. Αν ενδιαφερόταν πραγματικά για την αντιμετώπιση της ανεργίας θα είχε φροντίσει:
· να είχαν στελεχωθεί οι υπηρεσίες πρώτης γραμμής με τις περιβόητες μετατάξεις
· να απαλλαγούν οι άνεργοι από ανούσιες και ανώφελες γραφειοκρατικές διαδικασίες
· να εκπονήσει και υλοποιήσει, σε συνεργασία με τα στελέχη του ΟΑΕΔ, πρόγραμμα πραγματικής αποκέντρωσης των λειτουργιών του ΟΑΕΔ, για να μην ταλαιπωρούνται οι συναλλασσόμενοι από επαρχιακές πόλεις
Ως εργαζόμενοι στον ΟΑΕΔ, δηλώνουμε την πρόθεσή μας να αγωνιστούμε σε κοινό μέτωπο με τους ανέργους και να δημιουργήσουμε ανθρώπινες συνθήκες σε μια τόσο ευαίσθητη υπηρεσία. Δηλώνουμε την πρόθεσή μας να αγωνιστούμε για να παραμείνει ο ΟΑΕΔ δημόσιος οργανισμός στην υπηρεσία του πολίτη. Τέλος, δηλώνουμε την πρόθεσή μας να μην επιτρέψουμε καμιά εφεδρεία και καμιά σκέψη για απόλυση προσωπικού άλλους πειραματισμούς με συγχωνεύσεις, αποσυγχωνεύσεις και επανασυγχωνεύσεις, όπως αυτούς που κυριάρχησαν τα προηγούμενα χρόνια .
Δελτίο Τύπου ΠΕΥ ΟΑΕΔ
συντάκτης ΜΑΚΡΑΚΗΣ ΓΕΩΡΓΙΟΣ · Published 04/12/2012 · Last modified 25/11/2019
συντάκτης admin · Published 01/06/2017 · Last modified 09/01/2020
ΔΕΛΤΙΟ ΤΥΠΟΥ ΓΙΑ ΣΥΝΑΝΤΗΣΗ ΜΕ ΕΠΙΤΡΟΠΕΣ ΑΝΕΡΓΩΝ
συντάκτης ΜΑΚΡΑΚΗΣ ΓΕΩΡΓΙΟΣ · Published 23/05/2013 · Last modified 03/01/2020
Επόμενο άρθρο 7/10/2011 – ΔΕΛΤΙΟ ΤΥΠΟΥ ΕΝΑΡΞΗΣ ΚΙΝΗΤΟΠΟΙΗΣΕΩΝ
Προηγούμενο άρθρο 3/10/2011 – ΑΠΕΡΓΙΑ ΑΔΕΔΥ-ΓΣΕΕ ΓΙΑ ΤΑ ΔΗΜΟΣΙΑ ΚΑΙ ΚΟΙΝΩΝΙΚΑ ΑΓΑΘΑ